open-index/open-wikipedia-markdown huggingface dataset:
Sigrid Undset

**Sigrid Undset** (Kalundborg, 20. maj 1882. - Lillehammer, 10. juni 1949.), norveška književnica

Nakon prvih objavljenih djela putuje u inostranstvo (Francuska, Italija) i potpuno se posvećuje književnom radu. Doživjevši duhovnu krizu, 1925. godine prelazi na katoličku vjeru. Godine 1928. dobila je Nobelovu nagradu za književnost. Nakon njemačke okupacije Norveške odlazi u Švedskua zatim u SAD, no nakon rata vraća se u domovinu.

Bila je među prvim piscima koji su ukazivali na opasnost nacionalsocijalizma te otvoren protivnik rata i fašizma. U svojim prvim radovima ("*Gospođa Martha Oulie i Jenny*") najviše ja zaokupljena položajem žene u savremenom društvu. Daje sliku bračnih prilika u stilu impresionističkog realizma, a posebno smionim izrazom slika erotski život i nesretnu ljubav. Svojim djelom nastojala je nadvladati liberalizam i nacionalizam svojega doba te afirmirati više vrijednosti i više ljudsko jedinstvo.

## Također pogledajte 
* Spisak žena dobitnica Nobelovih nagrada

Kategorija:Dobitnici Nobelove nagrade za književnost
Kategorija:Norveški pisci
Kategorija:Biografije, Kalundborg
Kategorija:Rođeni 1882.
Kategorija:Umrli 1949.
Heike Kamerlingh Onnes

**Heike Kamerlingh Onnes** (21. septembar 1853 – 21. februar 1926) bio je nizozemski fizičar i dobitnik Nobelove nagrade. On je iskoristio Hampson-Lindeov ciklus kako bi istražio kako se materijali ponašaju kada su ohlađeni na skoro apsolutnu nulu, a kasnije da bi prvi put ukapnio helij, 1908. On je također otkrio superprovodljivost 1911.

Dobitnik je Nobelove nagrade za fiziku 1913.

## Reference 
## Vanjski linkovi
* Nobelova nagrada, Fizika 1913—službeni sajt.
*About Heike Kamerlingh Onnes, Nobel-winners.com.
* J. van den Handel, *Kamerlingh Onnes, Heike (1853–1926)*, u Biografisch Woordenboek van Nederland. (**holandski**).
* Leiden University historijska web stranica
* Correspondence with James Dewar, glavni takmac u trci za tečni helij.
* Razmjena informacija iz Kamerlingh Onnes laboratorije (1885–1898).
* Ph.D. students Kamerlingh Onnes-a (1885-1924).

Kategorija:Dobitnici Nobelove nagrade za fiziku
Kategorija:Nizozemski fizičari
Kategorija:Biografije, Groningen
Kategorija:Rođeni 1853.
Kategorija:Umrli 1926.
Gustaf Dalén

mini|AGA štednjak
**Nils Gustaf Dalén** (30. novembar 1869 – 9. decembar 1937) bio je švedski Nobelovac iz 1912. i industrijalist, osnivač kompanije AGA i izumitelj AGA šporeta i Dalén svjetionika. Godine 1912. nagrađen je Nobelovom nagradom za fiziku za svoj "pronalazak automatskih regulatora za upotrebu u vezi sa gasnim akumulatorima za osvjetljavajuće svjetionike i bove".
## Reference 
Kategorija:Dobitnici Nobelove nagrade za fiziku
Kategorija:Švedski fizičari
Kategorija:Biografije, Stenstorp
Kategorija:Rođeni 1869.
Kategorija:Umrli 1937.
Elbrus

**Elbrus** (rus. Эльбру́с, kar-bal. Минги тау) najviši je vrh Kavkaza i Evrope s visinom od 5642 m. To je vulkan u zapadnom dijelu Kavkaskog gorja, u blizini rusko-gruzijske granice. Iako postoje različita mišljenja o tome da je Kavkaz podijeljen između Evrope i Azije, mnogi izvori slažu se da je Elbrus najviša planina cijele Evrope ili najviša u zapadnoj Aziji (za tek 32 m viša od još jednog vulkana, Damavanda u Iranu).

## Etimologija 
Ime *Elbrus* metateza je od imena *Alborz*, koje je izvedeno od imena *Hara Berezaiti*, legendarne planine iz perzijske mitologije.

## Položaj 
Smješten je 20&nbsp;km sjeverno od glavnog lanca Velikog Kavkaza i 65&nbsp;km južno-jugoistočno od ruskog grada Kislovodska. Njegova trajna ledena kapa opskrbljuje 22 lednika, koji zauzvrat daju vodu rijekama Baksanu, Kubanu i Malki.

Elbrus leži na području s aktivnim tektonskim kretanjima i povezan je s rasjedom. Ležišta magme duboko su ispod ovog uspavanog vulkana.

## Galerija 

Datoteka:Elbrus 3D version 1.gif|3-D prikaz Elbrusa
Datoteka:Mt Elbrus Caucasus.jpg|Elbrus i njegova 2 vrha
Datoteka:Elbrus North 195.jpg|Sjeverni prilaz Elbrusu, put prvih njegovih osvajača

## Također pogledajte 
* Spisak vulkana u Rusiji

## Reference 
Kategorija:Planine u Rusiji
Kategorija:Planinski vrhovi
Kategorija:Vulkani u Rusiji
Kategorija:Stratovulkani
Kategorija:Uspavani vulkani
Kategorija:Najviši vrhovi država
Kategorija:Sedam vrhova
Porajnje-Falačka

**Porajnje-Falačka** se nalazi u zapadnom dijelu Njemačke i prostire se na površini od 19.846&nbsp;km2 
Ima 4,05 miliona stanovnika, te je sedma po broju stanovnika u odnosu na ostale njemačke države. Mainz je glavni grad države i najveći grad, dok su drugi veliki gradovi Ludwigshaven, Koblenz, Trier, Kaiserslautern i Worms. 
Porajnje-Falačka je okružena drugim državama Sjeverna Rajna-Vestfalija, Saarland, Baden-Württemberg i Hesse. Također, graniči se sa tri strane zemlje: Francuskom, Luksemburgom i Belgijom.

Ova država je osnovana 1946. godine nakon Drugog Svjetskog Rata sa teritorije historijski odvojene regije Slobodne države Pruske, Narodne države Hesse i Bavarske, od strane francuske vojne uprave u okupiranoj Njemačkoj. Porajnje-Falačka je postala dio Savezne Republike Njemačke 1949. godine i dijelila je jedinu granicu sa Saarskim protektoratom sve dok se nije vratila pod njemačku kontrolu 1957. godine., Od tada je ova država razvila svoj identitet izgrađen na njenoj prirodnoj i kulturnoj baštini sa opsežnim vinogradarskim područjima, sa njenim slikovitim krajolicima te mnogim dvorcima i palatama.

220p|desno|Rheinland-Pfalz
**Rheinland-Pfalz** (Njemačka) Mainz 192&nbsp;170 stanovnika

Datoteka:Coat of arms of Rhineland-Palatinate.svg
Datoteka:Flag of Rhineland-Palatinate.svg
Datoteka:Zeichen de-rheinland pfalz.png|Logo

mini|desno|250p

### Gradovi 
## Također pogledajte 
* Laach (jezero)

## Reference 
## Vanjski linkovi 
* http://www.rlp.de 
* http://www.stadtplandienst.de/rheinlandpfalz.asp
* http://www.wahlen.rlp.de/ 
* http://www.lvermgeo.rlp.de 
* http://www.lvermgeo.rlp.de/freizeit 
* https://web.archive.org/web/20060220133857/http://www.der-takt.de/32.0.html


Kategorija:Pokrajine u Njemačkoj
Ahmed I

**Ahmed I** (osmanski turski: احمد اول‎ Aḥmed-i evvel; 18. april 1590 – 22. novembar 1617) bio je sultan Osmanskog Carstva od 1603. do 1617. Najpoznatiji je po izgradnji Plave džamije, jednoj od najpoznatijih džamija u Turskoj.

## Vladavina 
Ahmed je bio sin sultana Mehmeda III i Handan sultanije, grčke robinje. Kada je došao na prijestolje, njegove tetke Ajše sultanija, Fatma sultanija, Mihrimah sultanija, Fahrije sultanija, Mihriban sultanija i Rukije sultanija su bile žive. Imao je jednog brata Mustafu I i sestru Dilruba sultaniju koja je bila udata za Kara Davud-pašu.

Ahmed I postaje osmanski sultan nakon smrti oca Mehmeda III 22. decembra 1603. On je bio prvi sultan koji nije ispoštovao osmansko pravilo bratoubistva odbijajući pogubiti brata što mu se kasnije osvetilo. Također stupajući na vlast u 13. godini života Ahmed I postaje prvi maloljetni sultan.

Rat naslijeđen od oca protiv Austrije i Perzije koji se prije kretao u povoljnom smjeru sada završava porazom potvrđenim mirovnim sporazumom 1606. Ostatak njegove kratke vladavine prolazi u neodgovornom ponašanju koje dovodi do pojavljivanja očitih državnih unutrašnjih slabosti.

Nakon smrti njegov prije pomilovani brat Mustafa I postaje sultan uzurpirajući pravo Ahmedovih sinova Osmana II, Murata IV i Ibrahima I.

## Ostavština 
Danas se sultan Ahmed I pamti najviše po gradnji Sultan Ahmedove džamije u Istanbulu (poznate i kao *Plava džamija*), koja je po mišljenju mnogih jedno od remek-djela osmanlijske arhitekture. Naselje Istanbula oko džamije poznato je i kao Sultanahmet. Sultan Ahmed I umro je u palati Topkapı u Istanbulu, a pokopan je u mauzoleju neposredno izvan zidina oko njegove poznate džamije.

## Također pogledajte 
* Sultanija Kösem
* Murat IV

## Reference 
Ahmed I
Kategorija:Rođeni 1590.
Kategorija:Umrli 1617.
OpenBSD

**OpenBSD** jest Unixu-sličan operativni sistem. Projekt proizvodi slobodnu, multi-platformu 4.4BSD-baziran UNIX-u sličan operativni sistem. Trud se najviše ulaže u portabilnost, standardizaciju, ispravnost, proaktivnu sigurnost i integrisanu kriptografiju. OpenBSD podržava binarnu emulaciju većine programa od SVR4 (Solaris-a), FreeBSD-a, Linux-a, BSD/OS-a, SunOS-a i HP-UX-a. OpenBSD je slobodno dostupan sa FTP stranice, ali je također dostupan u jeftinom 3-CD setu. OpenBSD su razvili dobrovoljci.

## Također pogledajte 
* OpenSSH
* OpenBGPD
* OpenNTPD
* OpenCVS

## Reference 
## Vanjski linkovi 
* Službena stranica 
* OpenBSD 101 
* OpenBSD 3.8 default full install (VMWare imidž) 
* Ako želite vidjeti kako izgleda instalacija verzije 3.9 , skinite Ogg-Theora 

Kategorija:Operativni sistemi
Kategorija:Softver
Kategorija:BSD
Donja Saksonija

**Donja Saksonija** (njemački: Niedersachsen) je njemačka savezna pokrajina. Nalazi se u sjeverozapadnom dijelu države i zauzima površinu od 47.624&nbsp;km2 s glavnim gradom Hannoverom.
S populacijom od oko 8 miliona stanovnika, četvrta je najmnogoljudnija i površinski druga najveća pokrajina Njemačke.

Nešto manje od 20% teritorije Donje Saksonije je određeno za parkove prirode: Dümmer, Elbhöhen-Wendland, Brijest-Lappwald, Harz, Lüneburger Heide, Münden, Terra.vita, Solling-Vogler, Jezero Steinhude, Südheide, Weser Uplands, Wildeshausen Geest i Bourtanger Moor-Bargerveen.

## Geografija 
Prirodnu granicu na sjeveru Donje Saksonije čine obale Sjevernog mora i donji i srednji tok rijeke Elbe, iako dijelovi grada Hamburga, koji se na nalazi u ovoj pokrajini, leže južno od Elbe.

Na jugoistoku graniči sa Harzom, niskim gorjem koji čini dio njemačkog centralnog gorja. Sjeveroistočni i zapadni dio pokrajine, tj. oko tri četvrtine ukupne teritorije, leži na sjevernonjemačkoj nizini. Južni dio pokrajine je brdovit i čine ga: Weserbergland, Untereichsfeld, Leine, Elm i Brunswick. Na sjeveroistoku se nalazi Lüneburg Heath, kojim dominira siromašno pješćano zemljište dok u centralnoistočnom i jugoistočnom dijelu postoje produktivna zemljišta sa visokom prirodnom plodnošću zemljištu. U takvim uslovima, dobro je razvijena poljoprivreda.

Od većih rijeka tu su: Aller, Vezer, Ems i Elba.

Najviši vrh pokrajine je Wurmberg (971 m), u blizini Harza.

## Klima 
Donja Saksonija klimatski spada u umjereni pojas centralne Evrope i nalazi se u zoni tranzicije između okeanske klime koja vlada u Zapadnoj Evropi i kontinentalne klima kojom se odlikuje Istočna Evropa. Ova tranzicija je jasno uočljiva u pojedinim dijelovima pokrajine. Na sjeverozapadu, pod uticajem Sjevernog mora, temperatura tokom godine  vrlo malo oscilira s većom količinom padavina. Prema jugu, klima sve više ima odlike kontinentalne klime, što je izraženo jasnijim varijacijama između temperature ljeti i zimi a također i promjenivim količinama padavina, u zavisnosti od godišnjeg doba. 
Prosječna godišnja temperatura iznosi oko 8&nbsp;°C.

## Administrativna podjela 
300px|mini|desno|Podjela pokrajine na distrikte
Pokrajina je podijeljena na 38 distrikta (*Landkreise* ili *Kreise*) koji su prikazani na slijedećoj slici.

## Stanovništvo 
Prema podacima s kraja 2013. godine, u pokrajini je živjelo ukupno 7.790.559 stanovnika. Gustina naseljenosti iznosi 160 stanovnika po km2 i niža je od njemačkog prosjeka. Kao i u ostalim njemačkim pokrajinama i ovdje živi veliki broj stranaca. Njihov broj je dat u slijedećoj tabeli s naznačenom državom iz koje vode porijeklo.

## Reference 
## Vanjski linkovi 
* Službena stranica pokrajine

Kategorija:Pokrajine u Njemačkoj
Kategorija:Donja Saksonija
FreeSBIE

**FreeSBIE** je tzv. Live CD baziran na FreeBSD operativnom sistemu. Trenutno koristi xfce (softverska radna površina) i Fluxbox (upravnik za slaganje prozora).

FreeSBIE 1.0 je bio baziran na FreeBSD 5.2.1 i izdat je 27. februara 2004. Sljedeća verzija, FreeSBIE 2, je napravljena u ljetu 2005. na godišnjem organizovanom programu *Google Summer of Code*. FreeBSD 2.0.1 je preuređena verzija bazirana na FreeBSD 6.2 i izdana je 10. februara 2007. Prema web sajtu DistroWatch, ovaj projekat je napušten.

## Također pogledajte 
* Usporedba BSD operativnih sistema

## Reference 
## Vanjski linkovi 
*Službena stranica  

Kategorija:Operativni sistemi
Kategorija:Softver
Kategorija:BSD
Kategorija:FreeBSD
PCBSD

**PC-BSD** kao svoj cilj ima da bude lak za instaliranje i korištenje desktop OS-a, koje je izgrađeno na FreeBSD operativnom sistemu. Da bi se to postiglo, trenutno ima grafičku instalaciju, koja će omogućiti čak i UNIX novajlijama da ga lahko instaliraju, podese i koriste.

## PC-BSD 10.3 
PC-BSD 10.3 je također razvio TXZ sistem, koji omogućava korisniku da skine i instalira svoje aplikacije iz paketa TXZ, slično TAR.GZ na UNIX-u. Sistem dođe s Lumina okruženjem, koje dočeka korisnika sa poznatim izgledom.

## PC-BSD 8.2 
PC-BSD 8.2 je također razvio PBI sistem, koji omogućava korisniku da skine i instalira svoje aplikacije iz samo-raspakujućeg i instalacionog (*self-extracting & installing*) formata, slično InstallShield® na Windows®-u. Sistem dođe s "K" Desktop Environment (KDE) okruženjem, koje dočeka korisnika sa poznatim izgledom.

## Vanjski linkovi 
* Službena stranica 
* Paketa TXZ za PC-BSD 10.3 
* pbiDIR za PC-BSD 8.2 
* PC-BSD Announce PC-BSD 10.3-RELEASE now available! 
* PC-BSD 8.2 Released  
* PCBSD 8.2 instalacija - video 
* Korištenje PC-BSDa (OnLamp.com)  

Kategorija:Operativni sistemi
Kategorija:Softver
Kategorija:BSD
Kategorija:FreeBSD
PicoBSD

**PicoBSD** je verzija FreeBSD 3.0-current na jednoj disketi, koja vam u svojim različitim varijacijama dopušta da imate siguran dialup pristup, mali router ili čak dial-in server bez hard diska, (i sve to na jednoj standardnoj 1.44MB disketi). Može da se koristi na minimum 386SX CPU sa 8MB memorije (HDD nije potreban). Razvoj je prekinut.

## Reference 
## Vanjski linkovi 
* Službena stranica 
* theWall 
* A PicoBSD User and Starter FAQ 
* Manual Reference Pages  - PICOBSD (8)  
* A Walk through the FreeBSD/PicoBSD kernel 

Kategorija:Operativni sistemi
Kategorija:Softver
Kategorija:BSD
Kategorija:FreeBSD
Sjeverna Rajna-Vestfalija

**Sjeverna Rajna-Vestfalija** (njemački: Nordrhein-Westfalen, često skraćeno samo: NRW) najmnogoljudnija je njemačka savezna pokrajina i četvrta po površini. Glavni grad je Düsseldorf a najveći grad je Köln. Četiri od 10 najvećih njemačkih gradova se nalaze u ovoj pokrajini (Köln, Düsseldorf, Dortmund i Essen). Također se u ovoj pokrajini nalazi i najveće metropolitansko područje u državi i uopće na evropskom kontinentu, Rajna-Rur, sa 11 miliona stanovnika.

Pokrajina je formirana 1946. godine i to spajanjem sjevernog dijela Porajnja i Vestfalije, oba bivša dijela Pruske. Na vlasti u pokrajini je koalicija sastavljena od socijaldemokrata (SPD) i stranke Zelenih.

## Geografija 
[250px|mini|lijevo|Rijeka [Rajna u blizini Bonna]]
Sjeverna Rajna-Vestfalija se nalazi na zapadu Njemačke i graniči s Belgijom na jugozapadu i Holandijom na zapadu i sjeverozapadu. Također graniči i sa saveznim pokrajinama: Donja Saksonija na sjeveru i sjeveroistoku, Porajnje-Falačka na jugu i Hessen na jugoistoku.

Zauzima površinu od  34.083&nbsp;km2.

Približno polovina države se nalazi u relativno nižim terenima vestfalskog gorja i Porajnja a oba se protežu prema Sjevernonjemačkoj ravnici. 
Teren se uzdiže prema jugu i na istoku države, u dijelovima njemačkog Centralnog gorja. U Rothaargebirgeu, pograničnom području sa pokrajinom Hessen, se nalazi gorje sa oko 800 m nadmorske visine. Najviša od ovih planina je Langenberg, sa 843,2 m nadmorske visine.

Najvažnije rijeke koje barem djelimično protiču kroz pokrajinu su: Rajna, Rur, Ems, Lippe, i Weser. Rajna je naravno najvažija rijeka u Sjevernoj Rajni-Vestfaliji.

Rijeka Pader, koja u potpunosti protiče gradom Paderborn, se smatra najkraćom njemačkom rijekom.

Za mnoge, Sjeverna Rajna-Vestfalija je sinonim za industrijsko područje i urbane aglomeracije. Međutim, najveći dio pokrajine se koristi za poljoprivredu (gotovo 52%) dok šume zauzimaju 25% teritorije pokrajine.

## Stanovništvo 
 je najveći grad pokrajine Sjeverna Rajna-Vestfalija]]
Pokrajina broji preko 17,5 miliona (više nego cijela bivša Istočna Njemačka zajedno, i nešto više nego Holandija). 30 od 80 največih gradova Njemačke se nalazi u ovoj pokrajini.

U nastavku je dat spisak 10 najvećih gradova pokrajine:

## Također pogledajte 
* Breinigerberg
* Freudenberg (Siegerland)

## Reference 
## Vanjski linkovi 
* Službena stranica pokrajine

Kategorija:Pokrajine u Njemačkoj
*
MiniBSD

**MiniBSD** je projekt za razvoj skupine skripti koja smanjuje postojeći FreeBSD sistem u miniBSD distribuciju male veličine pogodne za male medije poput USB olovki i CF kartica.

Veličina distribucije je obično 12-15 MB (i može stati na 16 MB flash karticu) sadrži sve što vam je obično potrebno da bi koristili kompletan FreeBSD sistem na ugodan način. Ova distribucija je na pola puta između PicoBSD sistema (veličine jedne diskete) i NanoBSD-a ili penBSD-a.

miniBSD projekt snabdijeva setom skripti koje, startajući sa pokrenutim FreeBSD sistemom (4.x, 5.x, 6.x i -CURRENT), automatski sabere potrebne binarne, *libs*, *config* datoteke i konačno napravi disk *image* koji se može kopirati na CF karticu ili USB olovku.

miniBSD se trenutno koristi u mnogim podešenim konfiguracijama u različitim produkcionim okruženjima. Podrobno je testiran na EPIA matičnim pločama ali bi trebao da radi fino na svakom i386 kompatibilnom sistemu sa FreeBSD-om. Najpogodniji je izvor za razvoj router-a, bridge-a, firewall-a i vpn gateway-a.

## Vanjski linkovi 
*Službena stranica 
*miniBSD - reducing FreeBSD 

Kategorija:Operativni sistemi
Kategorija:Softver
Kategorija:BSD
Kategorija:FreeBSD
Bauhaus

mini|Bauhaus Dessau
mini|Bauhaus Dessau

**Bauhaus** je bila škola arhikteture i primijenjene umjetnosti u Njemačkoj. Osnovao ju je arhitekt Walter Gropius 1919. godine u Weimaru.

Cilj te škole je bio stvaranje novog udruženja poduzetnika-umjetnika pod vodstvom umjetnika-nastavnika u zajedničkom traganju učitelja i učenika za novim tehnikama, novim materijalima i novim oblicima koji će se primjenjivati na arhitekturu, namještaj i upotrebne predmete.

U *Bauhausu* su se održavali kursevi stolarskog, tkalačkog i keramičkog zanata, slikarstva, grafike i fotografije.

Praktičnom su radu bili pridodani teoretski predmeti o percepciji i boji, i to prema programima vrlo naprednim za to vrijeme, s konačnim ciljem da u učenicima oslobode stvaralačku energiju.

Isprva je direktor bio sam Gropius, ali kasnije je direktor postao arhitekt Ludwig Mies van der Rohe, koji školu pretvara u čistu školu arhitekture. Zbog neprilika se *Bauhaus* morao 1925. preseliti u Dessau i 1932. u Berlin, a nacisti su ga konačno zatvorili 1933. godine.

Iz mnogostrukih kolektivnih aktivnosti koje je razvijao *Bauhaus*, u raspoloženju velikog zanosa, od zamisli do ostvarenja, proizlazi moderni industrijski dizajn.

Fotografija i grafika ponovno se otkrivaju u *Bauhausu* gdje se eksperimentiše s beskonačnim mogućnostima vezanima uz upotrebu fotografskog aparata: kolaž, fotomontaža, dvostruka ekspozicija, uvećanje negativa i ostala tehnička sredstva koja su danas u svakodnevnoj upotrebi. Tipografski rez dobija moderan izgled, uravnotežen i neukrašen.

Arhitektura, namještaj i razni predmeti dizajniraju se po načelu funkcionalnosti. Estetska vrijednost nekog predmeta mora proizlaziti iz savršenog stapanja oblika i funkcije. Cijela je *Bauhausova* produkcija obilježena najvećom mogućom jednostavnošću.

## Predstavnici Bauhausa 
* Walter Gropius
* Vasilij Kandinski
* Anni Albers
* Josef Albers
* Marianne Brandt
* Marcel Breuer
* Lyonel Feininger
* Ludwig Hilberseimer
* Johannes Itten
* Paul Klee
* Gerhard Marcks
* Ludwig Mies van der Rohe
* László Moholy-Nagy
* Georg Muche
* Hinnerk Scheper
* Oskar Schlemmer
* Joost Schmidt
* Lothar Schreyer
* Gunda Stölzl 

Datoteka:Bauhaus-Dessau Festsaal Bühnenbeleuchtung.jpg
Datoteka:Bauhaus-Dessau Wohnheim Balkone.jpg
Datoteka:Bauhaus-Dessau Fensterfront.JPG

## Reference 
## Vanjski linkovi 
* http://www.bauhaus.de
* https://web.archive.org/web/20070609131923/http://www.bauhaus-dessau.de/ 
* http://www.bauhausstadt.de  
* http://www.gropius-druecker.de 
* http://www.bauhausart.de  
* http://www.weissenhofsiedlung.de 
* http://www.greatbuildings.com/models/Bauhaus_mod.html

Kategorija:Arhitektura u Njemačkoj
Kategorija:Umjetnički pravci
Kategorija:Moderna arhitektura
Kategorija:Grafički dizajn
Kategorija:Svjetska baština u Njemačkoj
Kategorija:Umjetnost Zapada
François Mauriac

mini|desno|François Mauriac (1932)

**François Mauriac** (Bordeaux, 11. oktobar 1885 – Pariz, 1. septembar 1970) bio je francuski književnik.

Jedan je od rijetkih katoličkih pisaca koji je ustao protiv totalitarnih režima i pružio podršku španskim republikancima. Tokom nacističke okupacije Francuske učestvovao je u pokretu otpora, sarađivao u ilegalnom tisku i pod pseudonimom *Forez* objavio "*Crvenu bilježnicu*".

Poslije 1945. godine bio je vrlo aktivan u novinarstvu (Figaro, Express), a zagovarao je nacionalnu trpeljivost i prevladavanje uskogrudnosti. Debitirao je knjigama poezije "*Sklopljene ruke*" i "*Zbogom mladosti*". Pisao je i eseje, književne kritike te knjige iz religijske historije i tematike. Među brojnim romanima ističu se "*Poljubac gubavcu*", "*Pustinja ljubavi*", "*Sudbine*", "*Zmijsko leglo*" i "*Misterij Frontenacovih*". Svijet njegovih likova je svijet vječne tjeskobe i grizodušja, neprestanih konflikata s "postulatima vjere".

Dobitnik je Nobelove nagrade za književnost 1952. godine.

## Djela 
*"Sklopljene ruke"
*"Zbogom mladosti"
*"Poljubac gubavcu"
*"Zmijsko leglo"
*"Misterij Frontenacovih"
*"Pustinja ljubavi"
*"Sudbine"

## Također pogledajte 
* Julien Green

Mauriac, François
Mauriac, François
Kategorija:Rođeni 1885.
Kategorija:Umrli 1970.
Kategorija:Članovi Francuske akademije
Kategorija:Biografije, Bordeaux
Rudolf Diesel

**Rudolf Diesel** bio je njemački izumitelj, poznat po izumu dizelskog motora.

Diesel je rođen 18. marta 1858. godine u ulici Notre-Dame-de-Nazareth broj 38 u Parizu, Francuska, kao drugo od troje djece Elise (rođene Strobel) i Theodora Diesela. Njegovi roditelji bili su bavarski imigranti koji su živjeli u Parizu. Theodor Diesel, knjigovezac po zanimanju, napustio je svoj rodni grad Augsburg u Bavarskoj 1848. godine. Upoznao je svoju suprugu, kćerku nirnberškog trgovca, u Parizu 1855. godine i tamo postao proizvođač kožne galanterije.

U njegovom motoru, gorivo se ubrizgavalo na kraju takta kompresije i palilo se visokom temperaturom koja je nastala usljed kompresije. Od 1893. do 1897. godine, Heinrich von Buz, direktor Maschinenfabrik Augsburg u Augsburgu, pružio je Rudolfu Dieselu priliku da testira i razvija svoje ideje. Diesel je također dobio podršku od firme Krupp.

## Reference 
## Bibliografija 
* . *(C. Lyle Cummins, Jr. was the son of Clessie Cummins, founder of the Cummins Company).*
* 
* 
* 
* 

## Vanjski linkovi 
* Rudolf Diesel na ThoughtCo
* Historical background of R Diesel mystery
* 
* 
* 
* 

Kategorija:Rođeni 1858.
Kategorija:Umrli 1913.
Kategorija:Biografije, Pariz
Kategorija:Njemački izumitelji
Alfred Werner

**Alfred Werner** (Mülhausen, 12. decembar 1866. - Zürich, 15. novembar 1919.), švicarski hemičar.

Dobitnik je Nobelove nagrade za hemiju 1913. godine.

Kategorija:Dobitnici Nobelove nagrade za hemiju
Kategorija:Švicarski hemičari
Kategorija:Biografije, Mülhausen
Kategorija:Rođeni 1866.
Kategorija:Umrli 1919.
Paul Sabatier

**Paul Sabatier** (Carcassonne, 5. novembar 1854. - Toulouse, 14. august 1941.), francuski hemičar.

Dobitnik je Nobelove nagrade za hemiju 1912. godine.

Sabatierova reakcija predstavlja reakciju vodika i ugljik dioksida pri povišenoj temperaturi i pritisku u prisustvu nikla kao katalizatora.

## Reference 
Kategorija:Dobitnici Nobelove nagrade za hemiju
Kategorija:Francuski hemičari
Kategorija:Članovi Francuske akademije nauka
Kategorija:Biografije, Carcassonne
Kategorija:Rođeni 1854.
Kategorija:Umrli 1941.
Hessen

**Hessen** je Savezna pokrajina u centralnom dijelu Njemačke. Glavni grad je Wiesbaden. Najveći grad je Frankfurt am Main sa 643.432 stanovnika.

## Gradovi u Hessenu 
# Frankfurt na Majni : 643&nbsp;432
# Wiesbaden : 271&nbsp;995
# Kassel : 194&nbsp;322
# Darmstadt : 139&nbsp;698
# Offenbach am Main : 119&nbsp;208
# Hanau : 88&nbsp;897
# Marburg : 79&nbsp;300
# Gießen : 74&nbsp;001
# Fulda : 63&nbsp;447
# Rüsselsheim : 59&nbsp;703
# Wetzlar : 52&nbsp;684
# Bad Homburg vor der Höhe : 52&nbsp;171
# Rodgau : 43&nbsp;345
# Oberursel (Taunus) : 42&nbsp;481
# Dreieich : 40&nbsp;390
# Bensheim : 39&nbsp;205
# Maintal : 38&nbsp;370
# Hofheim am Taunus : 37&nbsp;827
# Neu-Isenburg : 35&nbsp;453
# Langen : 35&nbsp;445
# Limburg an der Lahn : 33&nbsp;722
# Dietzenbach : 33&nbsp;211
# Mörfelden-Walldorf : 32&nbsp;958
# Viernheim : 32&nbsp;615
# Lampertheim : 31&nbsp;833

## Upravna podjela 
170p|mini

## Vanjski linkovi 
* http://www.hessen.de 
* http://www.hessischer-landtag.de 
* http://atlas.umwelt.hessen.de/ 
* http://www.stadtplandienst.de/hessen.asp

Kategorija:Pokrajine u Njemačkoj
Kategorija:Hessen
Ponedjeljak

**Ponedjeljak** prvi dan u sedmici, koji se nalazi između nedjelje i utorka.

Ponedjeljak je, zapravo, prvi dan sedmice u većem dijelu Evrope, Australiji, dijelovima Afrike i Južnoj Americi. U Aziji, mnogi jezici se odnose na ponedjeljak kao na "dan početka". Na primjer, ponedjeljak je *xingqi yi* na kineskom, što znači prvi dan u sedmici.

U ostalim dijelovima svijeta, ponedjeljak je drugi dan. Ovo je tradicionalni pogled u Kanadi i Sjedinjenim državama. Ime ovog dana u arapskom, gruzijskom, grčkom, hebrejskom i portugalskom jeziku ima značenje "drugi dan". 

Moderna kultura obično gleda na ponedjeljak kao na početak radne sedmice, zato što je tipično ponedjeljak dan kada se odrasli vraćaju na posao, a djeca u škole poslije vikenda. Ovdje, međutim, postoje izuzeci; u zemljama Bliskog Istoka, početak radne sedmice je obično subota (četvrtak i petak se onda računaju kao vikend). U Izraelu, nedjelja je prvi dan radne sedmice. Petak je polovično radni dan, a petak navečer i subota predstavljaju Sabat.

## Vanjski linkovi 
* Gdje je ponedjeljak dobio svoje ime  

Kategorija:Dani u sedmici
Utorak

**Utorak** je drugi (praslavenski *vtorů*) dan u sedmici, koji se nalazi između ponedjeljka i srijede.

Utorak je obično dan za izbore u Sjedinjenim Državama. Federalni izbori se održavaju u utorak poslije prvog ponedjeljka u novembru; ovaj datum potiče iz zakona iz 1845. za predsjedničke izbore, a proširen je na izbore za Kongres 1875. godine i na Senat 1914. godine. Utorak je najraniji dan sedmice koji je bio praktičan za anketiranja u ranom 19. vijeku: građani su možda morali putovati cijeli dan da bi glasali, a nisu željeli ići u nedjelju, koja je bila dan svetkovanja za veliku većinu njih. Mnoge američke države održavaju predsjedničke primarne izbore utorkom.

**Crni utorak**, u Sjedinjenim Državama, odnosi se na 29. oktobar 1929., početak velike panike oko berze. Ovo je bio utorak poslije Crnog četvrtka, koji je označio početak Velike depresije.

U grčkom svijetu, utorak (dan u sedmici kada je pao Konstantinopol) se smatra nesretnim danom. Isto važi i za zemlje koje govore španski jezik, gdje postoji poslovica *En martes, ni te cases ni te embarques* (Utorkom se ne ženi, ni ne počinji putovanja).

## Vanjski linkovi 
* Gdje je utorak dobio svoje ime  
* Danas je utorak

Kategorija:Dani u sedmici
Srijeda

**Srijeda** je treći dan u sedmici, koji se nalazi između utorka i četvrtka.

Kada se nedjelja uzme za prvi dan sedmice, dan u sredini te sedmice je srijeda. Odgovarajuće, njemačko ime za srijedu je *Mittwoch* (doslovno "sredina-sedmice") od 10. vijeka, koje je zamijenilo originalno ime: *Wodanstag*.

Prema Bibliji, srijeda je dan kada je Bog napravio Sunce i Mjesec.

Srijeda je također sredina obične radne sedmice od ponedjeljka do petka. Engleski idiom za srijedu je "grbavi dan", što se odnosi na "prelaženje preko grbe" (prelaženje preko sredine radne sedmice).

## Značajni dani 
* **Pepelnica**, prvi dan posta, četrdeset dana prije Uskrsa računajući nedjelje.
* **Špijunska srijeda** je staro ime dano srijedi koja prethodi Uskrsu, a aludira na izdaju Isusa od strane Jude. 

## Vanjski linkovi 
* Gdje je srijeda dobila svoje ime  

Kategorija:Dani u sedmici
Vjačeslav Molotov

**Vjačeslav Mihajlovič Molotov** (; 9. mart 1890 – 8. novembar 1986) bio je sovjetski diplomat i političar, veliki zagovornik Staljinove vlasti, dok ga Hruščov nije skinuo sa vlasti. Stavio je svoj potpis na *Nacističko-sovjetski pakt o nenapadanju* iz 1939.

Rođen je kao *Vjačeslav Mihajlovič Skrjabin*, a radi političke karijere uzeo je pseudonim *Molotov* (rus. *molot* - čekić).

Tokom 1930-ih, bio je na drugom mjestu u sovjetskom rukovodstvu, nakon Josifa Staljina, kojeg je lojalno podržavao više od 30 godina, a čiju je reputaciju nastavio braniti nakon Staljinove smrti, budući da je i sam bio duboko upleten u najgore zločine Staljinovih godina – prisilna kolektivizacija poljoprivrede početkom 1930-ih i Velika čistka tokom koje je potpisao 373 spiska osuđenih na streljanje.

Kao narodni komesar za spoljne poslove u augustu 1939. godine, Molotov je postao glavni sovjetski potpisnik njemačko-sovjetskog pakta o nenapadanju, poznatog i kao Pakt Molotov-Ribbentrop. Zadržao je svoje mjesto vodećeg sovjetskog diplomate i političara do marta 1949. godine, kada je ispao iz Staljinove naklonosti i izgubio vodstvo u ministarstvu vanjskih poslova od Andreja Višinskog. Molotovljev odnos sa Staljinom se dodatno pogoršao, a Staljin je kritikovao Molotova u govoru na 19. partijskom kongresu.

Molotov je ponovno imenovan za ministra vanjskih poslova nakon Staljinove smrti 1953. godine, ali se odlučno suprotstavljao politici destaljinizacije Nikite Hruščova, što je rezultiralo njegovom konačnom smjenom sa svih pozicija i isključenjem iz partije 1961. Molotov je branio Staljinovu politiku i naslijeđe do njegove smrti 1986. i oštro je kritikovao Staljinove nasljednike, posebno Hruščova.

## Naslijeđe
Po njemu je nazvano improvizovano zapaljivo oružje poznato kao Molotovljev koktel.

Molotov je bio jedina osoba koja se rukovala sa Vladimirom Lenjinom, Josifom Staljinom, Winstonom Churchillom, Franklinom D. Rooseveltom, Adolfom Hitlerom, Rudolfom Hessom, Hermannom Göringom i Heinrichom Himmlerom.

## Reference
## Vanjski linkovi
*

Kategorija:Rođeni 1890.
Kategorija:Umrli 1986.
Kategorija:Biografije, Kukarka
Kategorija:Sovjetski političari
Heinrich Böll

**Heinrich Böll** (Köln, 21. decembar 1917. - Kreuzau, 16. juli 1985.), njemački književnik. Napisao je nekoliko romana i kratkih priča u novinama. Predavao je poetiku u Frankfurtu.

Dobitnik je Nobelove nagrade za književnost 1972. godine.

## Biografija 
### Djetinjstvo i obrazovanje 
Heinrich Böll (Hajnrih Bel) rođen je kao jedno od šestoro djece u braku Viktora Böll, po zanimanju slikar, i Maria (Hermann) Böll. Pogađao je *Državnu gimnaziju cara Wilhelma* (njem. *Kaiser-Wilhelm-Gymnasium*) u Kölnu. Maturira 1937. i upisuje zanat za trgovca knjiga u Bonnu. Počinje se baviti pisanjem, 1938. prekida zanat nakon poziva u radnu službu (njem. *Arbeitsdienst*).

### Studiji i Drugi svjetski rat 
Upisuje studij historije i klasične filologije, njemački Wehrmacht ga mobiliše i šalje kao vojnika u Poljsku, Francusku, Mađarsku i Sovjetski Savez. Nekoliko puta je u borbi ranjavan, oboljeva od tifusa. Nakon kraja Drugog Svjetskog rata je 1945. kratko vrijeme bio zarobljen, boravi u američkim i britanskim logorima.

### Poslijeratni period 
Upisuje 1946. studij germanistike u Kölnu. Piše kratke priče koje su objavljene u novinama "Rheinischer Merkur" i časopisima "Der Ruf" und "Karussel". Objavljuje svoju prvu knjigu "'Der Zug war pünktlich" (1949.), gdje prepričava doživljaje iz ratnog perioda. Roman "Und sagte kein einziges Wort" (1953.) opisuje bijedu povratnika iz zatočeništva. Objavljuje još mnoštvo romana kao i zbirku kratkih priča. Od 1964. predaje kao docent na Univerzitetu Frankfurt na Majni. Od 1970-1972. je bio predsjednik njemačkog P.E.N (en. *Poets, Essayists, Novelists*) centra koji zastupa slobodu pisane riječi.

1983. premijer Sjevernorajnske Vestfajile mu dodjeljuje titulu profesora a postaje počasni građanin Kölna. Učestvuje u blokadi skladišta američke vojske u Mutlangenu.

Umire 16.jula 1985 nakon duže bolesti.

### Privatni život 
1942. Böll ženi Annemarie Cech (Anemari Ceh) s kojom je imao četiri sina.

## Objavljena djela 
### Romani 
* *Der Zug war pünktlich*, 1949.
* *Wo warst du, Adam*, 1951.
* *Und sagte kein einziges Wort*, 1953.
* *Haus ohne Hüter*, roman 1954.
* *Das Brot der frühen Jahre*, 1954.
* *Dr. Murkes gesammeltes Schweigen und andere Satire*
* *Gruppenbild mit Dame*
* *Billard um halbzehn*, 1959.

### Putopis 
*Irisches Tagebuch*, 1957.

### Kratke priče 
* ''Aus der 'Vorzeit*,  1947.
* *Die Botschaft*,  1947.
* *Der Angriff*,  1947.
* *Wanderer, kommst du nach Spa...*, zbirka 25 raznih priča 1950.

## Filmska adaptacija 
Böllov roman *Das Brot der frühen Jahre* je 1962. filmski obrađen.

## Nagrade 
* Medalja *Carl-von-Ossietzky''
* Georg Büchnerova nagrada
* Nobelova nagrada za književnost

## Također pogledajte 
* Njemačka književnost

## Reference 
## Vanjski linkovi 
* Njemački P.E.N. centar – zvanični sajt

Kategorija:Rođeni 1917.
Kategorija:Umrli 1985.
Kategorija:Biografije, Köln
Kategorija:Njemački pisci
Kategorija:Članovi P.E.N. Centra Njemačke
Kategorija:Dobitnici Nobelove nagrade za književnost
Petak

**Petak** je peti dan u sedmici, koji se nalazi između četvrtka i subote.

U većini zemalja sa petodnevnom radnom sedmicom, petak je posljednji radni dan prije vikenda, dana za odmor, što je u SAD-u dovelo do izraza *TGIF* (skraćenice za ''Thank God It's Friday*) - Hvala Bogu, petak je. Petak je i inspiracija za istoimeni lanac restorana.
U nekim kancelarijama, radnicima je dopušteno da nose manje formalnu odjeću petkom, što je poznato kao *Casual Friday* ("Opušteni petak").

* U romanu *Robinson Crusoe*, Petko je ime kanibala koga je spasio glavni lik na petak i koji mu je postao sluga.
* *Petak'' film sa reperom Ice Cubeom kao glavnim glumcem.

U Islamu, petak je dan sedmične molitve (džume) u džamiji. U nekim islamskim zemljama, sedmica počinje nedjeljom, a završava se subotom, baš kao i židovska i kršćanska sedmica. U ostalim zemljama, kao što su Iran i Afganistan, sedmica počinje subotom a završava se petkom.

Židovski sabat počinje zalaskom sunca u petak i traje do zalaska sunca u subotu.

U Kršćanstvu, petak prije Uskrsa se slavi kao Veliki petak u spomen na Isusovo raspeće na križu. Neki Kršćani ne jedu meso petkom, i često jedu ribu (nemrs).

U nekim kulturama, petak se smatra nesretnim danom pogotovo ako je petak trinaesti, gdje je 13 nesretan broj. 

## Vanjski linkovi 
* Gdje je petak dobio svoje ime  

Kategorija:Dani u sedmici
Četvrtak

**Četvrtak** je četvrti dan u sedmici, koji se nalazi između srijede i petka.

Po nekim konvencijama, četvrtci u godini određuju brojanje sedmica: prva sedmica se definira kao sedmica koja sadrži prvi četvrtak u godini, itd.

U Ujedinjenom Kraljevstvu, svi generalni izbori od 1935. godine su održani na četvrtak i to je postala tradicija, mada ne zakonska obaveza (što znači da se izbori mogu održati bilo kog dana osim subote, nedjelje, Badnji dan, Veliki četvrtak, Veliki petak, javne praznike u bilo kom dijelu Ujedinjenog Kraljevstva i bilo koji dan predviđen za javnu zahvalnost i žalost). Objašnjenje koje se ponekad daje za činjenicu da je četvrtak dan za izbore je to da je on bio, u većini gradova, tradicionalni tržni dan, mada se također zna da izbor ima praktične prednosti - rezultati izbora se znaju u petak, tako da nova ili postojeća administracija ima vikend da se organizira u pripremi za vladu za ponedjeljak, prvi dan nove sedmice poslije izbora.

U Hindu religiji, četvrtak je dan Gurua ili guruvar.

## Značajni dani 
* **Veliki četvrtak**, je četvrtak prije Uskrsa, tradicionalno dan čišćenja.
* **Crni četvrtak** se odnosi na 24. oktobar 1929. godine kada su cijene dionica na New Yorkskoj berzi znatno pale (takozvani krah berze), Ovaj krah je obilježio početak Velike depresije. (NYSE)

## Vanjski linkovi 
* Gdje je četvrtak dobio svoje ime  

Kategorija:Dani u sedmici
Subota

**Subota** je šesti dan u sedmici, koji se nalazi između petka i nedjelje.

Po tradiciji izvedenoj od starih Židova, subota je posljednji dan sedmice. Ta konvencija je ostala univerzalni standard u Sjedinjenim Državama, ali u modernoj Evropi mnogi ljudi smatraju subotu šestim (pretposljednjim) danom sedmice, dok je nedjelja posljednji. Moderna evropska konvencija je formulirana od strane ISO 8601 standarda. Sa druge strane, u mnogim islamskim državama subota je prvi dan sedmice, gdje je petak praznik.

U staroj židovskoj tradiciji, subota je sabat. Mnogi jezici nemaju različite riječi za "subotu" i "sabat". Istočne Pravoslavne crkve razlikuju sabate (subote) od nedjelje. Rimokatolici slabo naglašavaju tu razliku pa mnogi prate - bar u kolokvijalnom jeziku - protestantsku praksu zvanja nedjelje sabatom.

Moderno Maori ime, *Rahoroi*, ima značenje "dan pranja".

U mnogim državama gdje su nedjelje praznici, subota je dio vikenda i tradicionalno je dan za odmaranje. 

Subota je uobičajeni dan za izbore u Australiji i jedini dan u Novom Zelandu kada se izbori mogu održavati.

## Vanjski linkovi 
* Gdje je subota dobila svoje ime  

Kategorija:Dani u sedmici
Nedjelja

**Nedjelja** je posljednji dan u sedmici, drugi dan vikenda, koji se nalazi između subote i ponedjeljka, i prvi je dan u sedmici u nekim kulturama. Smatra se za praznik u zemljama sa kršćanskom tradicijom, kada Kršćani najčešće posjećuju crkvu.

U gregorijanskom kalendaru, ni jedan vijek ne može započeti nedjeljom. U židovskom kalendaru, ni jedna godina ne može započeti nedjeljom. Bilo koji mjesec koji započinje nedjeljom imat će petak trinaesti (nesretni dan u nekim društvima).

U mnogim državama, uključujući veći dio Evrope i Južne Amerike (osim Brazila), nedjelja je posljednji dan sedmice. U ostalim zemljama, uključujući Sjedinjene Države, smatra se za prvi dan, tradicionalni pogled izveden od starih Židova, Egipćana i Svetog rimskog carstva.

Nedjelja se smatra svetom među većim dijelom Kršćana i često dan odmora i odlaska u crkvu. Međutim, od zalaska sunca u petak do zalaska sunca u subotu je period kada je Bog napravio sveti dan za odmor, Sabat.

## Također pogledajte 
* Surja

## Vanjski linkovi 
* Gdje je nedjelja dobila svoje ime  

Kategorija:Dani u sedmici
Mjesec

* Mjesec (satelit), Zemljin prirodni satelit
* Mjesec (period), jedinica za vrijeme koja se koristi za kalendare
Baden-Württemberg

**Baden-Württemberg** je njemačka savezna pokrajina. U njoj živi 10,598 miliona stanovnika. Glavni grad je Stuttgart sa 613.000 stanovnika.
## Geografija
Ova pokrajina je nakon Bavarske i Donje Saksonije treća po veličini u Njemačkoj. Graniči se sa tri države (Austrija, Švicarska, Francuska) kao i sa tri njemačke pokrajine: Bavarska, Hessen, Rheinland-Pfalz. U ovoj pokrajini nalazi se oblast Schwarzwald (bos. crna šuma) koja je znamenito turističko mjesto, ovdje se nalazi i njena najviša tačka na 1.493 m. Rijeka Dunav izvire u Baden Würtembergu, a protiču i rijeke Rhein (Rajna, dužina toka 437&nbsp;km) i Neckar (367&nbsp;km). Poznato jezero je Bodensee površine oko 572 km2.
## Politika
U parlamentu pokrajine "Landtag" sljedeće stranke su nakon izbora 27.marta 2011 zastupljene:
* CDU 60 mandata (39 %)
* Bündnis 90/Die Grünen 36 (24,2 %)
* SPD 5  (23,1 %) 
* FDP/DVP 7  (5,3 %).
Ministar predsjednik je Winried Kretschmann.

## Također pogledajte 
* Württemberg

## Reference
## Vanjski linkovi 
* Zvanična stranica

Kategorija:Pokrajine u Njemačkoj
*
.mr

**.mr** je najviši Internet domen za Islamsku republiku Mauritaniju. Za registraciju ovog domena je potrebno imati lokalnog predstavnika u ovoj državi.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Mauritanija
M
.mn

**.mn** je najviši Internet domen za Mongoliju. Administracija ovog domena je dodijeljena firmi Datacom. Američka savezna država Minnesota ponekad koristi ovaj domen za službene informacije.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Mongolija
M
.ml

**.ml** je najviši Internet domen za Mali. Registracija se vrši po pod-domenima *.org.ml*, *.com.ml* i *.net.ml*.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Mali
M
Stefano (mjesec)

**Stefano** (Stephano) je prirodni mjesec planete Uran.

Svoje ime je dobio prema pijanom konobaru iz William Shakespearove predstave *The Tempest*. Ovaj mjesec je otkriven u 1999. godini od strane Brett J. Gladmana i njegovog tima. Pri samom otkriču ovog mjeseca korišteno je privremeno ime **S/1999 U 2**. Stefano je ponekad također poznat pod imenom **Uran XX**. 

## Također pogledajte 
* Uranovi prirodni sateliti
* Uran

Kategorija:Prirodni sateliti
Kategorija:Uran
Trinkulo (mjesec)

**Trinkulo** (Trinculo) je prirodni mjesec planete Uran.

Svoje ime je dobio prema liku iz William Shakespearove predstave *The Tempest*. Ovaj mjesec je otkriven u 13. augusta 2001. od strane Matthew J. Hollmana i njegovog tima. Otkriće ovog mjeseca je objavljeno u listu International Astronomical Union Circular (IAUC) 7980. Pri samom otkriću ovog mjeseca korišteno je privremeno ime **S/2001 U 1**. Trinkulo je ponekad također poznat pod imenom **Uran XXI**. 

## Također pogledajte 
* Uranovi prirodni sateliti
* Uran

Kategorija:Uran
Kategorija:Prirodni sateliti
Bekir Misirlić

**Bekir Misirlić** (Banja Luka, 26. august 1931 – Banja Luka, 1. novembar 2001) bio je bosanskohercegovački slikar i skulptor.

Srednju tehničku školu, odsjek arhitekture i konstrukcije, završio je 1950. godine, a Pedagošku akademiju 1953. godine, odsjek lijepih umjetnosti. Od 1987. godine bio je dopisni član Akademije nauka i umjetnosti BiH. Cijelo vrijeme je živio i radio u Banjoj Luci.

Polja izražavanja su mu slikarstvo, skulptura, keramika i mozaik. Na Akademiji nauka i umjetnosti BiH u Sarajevu i u banjalučkom Domu kulture održani su komemorativni skupovi povodom smrti Bekira Misirlića. U Sarajevu je o preminulom umjetniku govorio njegov dugogodišnji prijatelj Muhamed Filipović, dok su u Banjoj Luci o svom sugrađaninu govorili Milan Balaban, u ime grada, Dragojla Tošić historičarka umjetnosti i Ljubomir Gajić profesor na Akademiji likovnih umjetnosti u Banjoj Luci. Bekir Misirlić sahranjen je na Novom groblju u Banjoj Luci.

## Djela  
* *Ljubičasti kamen* 
* *Stari kamen kraj prozora* 
* *Bijela pregrada*
* *Mali dio bašte*     
* *Znaci prošlosti*, ulje na platnu    
* *Bijela visoravan*

## Vanjski linkovi 
*Galerija KRUGA 99 Bekir Misirlić

Kategorija:Biografije, Banja Luka
Kategorija:Bosanskohercegovački umjetnici
Kategorija:Bosanskohercegovački slikari
Kategorija:Jugoslavenski umjetnici
Kategorija:Jugoslavenski slikari
Kategorija:Rođeni 1931.
Kategorija:Umrli 2001.
Kategorija:Članovi ANUBiH
Husnija Kamberović

**Husnija Kamberović**, bosanskohercegovački historičar, rođen u selu Mionica kod Gradačca, (1963).

U Gradačcu je završio osnovno i srednje obrazovanje. Na Odsjeku za historiju Filozofskog fakulteta u Sarajevu diplomirao je 1987. Na Filozofskom fakultetu Univerziteta u Zagrebu odbranio je magistarski rad pod nazivom: *Prelazak radne snage iz agrara u industriju u Bosni i Hercegovini 1945 – 1953.*, i 2011. doktorsku disertaciju pod nazivom: *Begovski zemljišni posjedi u Bosni i Hercegovini od 1878. do 1918. godine*.

## Knjige 
#*Prema modernom društvu. Bosna i Hercegovina od 1945. do 1953. godine*, Tešanj, 2000.
#*Husein-kapetan Gradaščević (1802—1834): Biografija*, Gradačac, 2002.
#*Begovski zemljišni posjedi u Bosni i Hercegovini od 1878. do 1918. godine*, Zagreb-Sarajevo, 2003.
#*Begovski zemljišni posjedi u Bosni i Hercegovini od 1878. do 1918. godine*, (drugo izdanje) Sarajevo, 2005.
#*Mehmed Spaho (1883-1939) Politička biografija*, Vijeće kongresa bošnjačkih intelektualaca, Sarajevo, 2009.
#*Hod po trnju. Iz bosanskohercegovačke historije 20. stoljeća*, Sarajevo, Institut za istoriju, 2011. 
#*Historiografija u Bosni i Hercegovini u službi politike*, Zagreb, Srednja Europa, 2012.
#*Džemal Bijedić. Politička biografija*, Mostar, Muzej Hercegovine, 2012.

## Reference 
Kategorija:Bosanskohercegovački pisci
Kategorija:Bosanskohercegovački historičari
Kategorija:Odsjek za historiju Filozofskog fakulteta u Sarajevu
Kategorija:Biografije, Gradačac
Kategorija:Rođeni 1963.
Kategorija:Živi ljudi
Kategorija:Bivši studenti Univerziteta u Sarajevu
Safet Bandžović

**Safet Bandžović**, rođen 25. decembra 1961. u Novom Pazaru, jeste sandžački, bošnjački i bosanskohercegovački pisac i historičar.

Diplomirao je na Filozofskom fakultetu u Sarajevu, Odsjek za historiju, 1985. Postdiplomske studije završava na Filozofskom fakultetu u Beogradu odbranivši 1989. magistarski rad pod naslovom "Demografska kretanja stanovništva Bosne i Hercegovine 1941-1945". Na Filozofskom fakultetu u Sarajevu 2002. odbranio je doktorsku tezu pod naslovom "Iseljavanje muslimanskog slavenskog stanovništva (Bošnjaka, Goranaca, Torbeša i dr.) iz Sandžaka, Makedonije i sa Kosova u Tursku (1912-1970)".

Radio je u Institutu za historiju u Banjoj Luci, Institutu za nacionalne odnose u Sarajevu, a sada radi u Institutu za historiju u Sarajevu.

## Djela 
* "Iseljavanje Muslimana iz Sandžaka", Biblioteka "Ključanin", Sarajevo 1991.
* "Ratna tragedija Muslimana 1941-1945", ITP "Damad", Novi Pazar 1992.
* "Iskušenja historije", Udruženje pisaca Sandžaka, Novi Pazar 1993.
* "Ratne tragedije Muslimana", Sandžački odbor za zaštitu ljudskih prava i sloboda, Novi Pazar 1993.
* "Slovo otpora", Sandžački odbor za zaštitu ljudskih prava i sloboda - ITP "Damad", Novi Pazar 1994.
* "Sandžački zapisi", Sandžački odbor za zaštitu ljudskih prava i sloboda, Novi Pazar 1994.
* "Sandžačke teme", Sandžački odbor za zaštitu ljudskih prava i sloboda, Novi Pazar 1996.
* "Iseljavanje muslimanskog stanovništva iz Srbije i Crne Gore tokom XIX stoljeća", El-Kalem, Sarajevo 1998.
* "Kameni svjedok", izd. ITP "Damad", Novi Pazar 1999.

## Reference 
## Vanjski linkovi 
*Institut za historiju Sarajevo

Kategorija:Rođeni 1961.
Kategorija:Biografije, Novi Pazar
Kategorija:Bosanskohercegovački pisci
Kategorija:Bosanskohercegovački historičari
Kategorija:Živi ljudi
Bremen (pokrajina)

**Bremen** (zvanično njem. **Die Freie Hansestadt Bremen**, *Slobodni hanseatski grad Bremen* (skraćenica HB)) je sa površinom od 419&nbsp;km2 najmanja savezna pokrajina Njemačke. Obično se, zajedno sa Berlinom i Hamburgom ubraja u gradove-pokrajine, mada se zapravo sastoji iz dva susjedna grada: Bremena i Bremerhavena. Oba grada zajedno imaju oko 650.000 stanovnika. Grad-pokrajina Bremen je sastavni dio metropolske regije Bremen/Oldenburg.

## Vanjski linkovi 
* https://web.archive.org/web/20050308004532/http://www.stadtpanoramen.de/bremen/bremen.html 
mini|lijevo|150p|Roland
mini|lijevo|150p
mini|lijevo|220p

Kategorija:Pokrajine u Njemačkoj